
	COMISIA PENTRU ADMINISTRAŢIE PUBLICĂ,

AMENAJAREA TERITORIULUI ŞI ECHILIBRU ECOLOGIC 


	Bucureşti,
	  04.11.2009

	Nr.
	  26/712


Către

BIROUL PERMANENT AL CAMEREI DEPUTAŢILOR

Vă înaintăm, alăturat, Raportul asupra propunerii legislative privind înfiinţarea comunei Remuş, prin reorganizarea comunei Frăteşti, jud. Giurgiu, trimisă comisiei în vederea dezbaterii pe fond, cu adresa nr.Pl.x446 din 12 octombrie 2009.
PREŞEDINTE,

SULFINA BARBU
Comisia pentru administraţie publică, amenajarea teritoriului şi echilibru ecologic

Telefon: 414-1125, 414-1126; Fax: 314.69.34; e-mail: cp06@cdep.ro

Parlamentul României

Camera Deputaţilor
COMISIA PENTRU ADMINISTRAŢIE PUBLICĂ, AMENAJAREA TERITORIULUI ŞI ECHILIBRU ECOLOGIC
	Bucureşti,
	04.11.2009

	Nr.
	 26/712


R A P O R T      

asupra propunerii legislative privind înfiinţarea comunei Remuş, prin reorganizarea comunei Frăteşti, jud. Giurgiu

În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată, prin adresa nr.PL.x 446 din 12 octombrie 2009, cu dezbaterea pe fond, în procedură obişnuită, cu propunerea legislativă privind înfiinţarea comunei Remuş, prin reorganizarea comunei Frăteşti, jud. Giurgiu, înregistrată cu nr.26/712 din 12 octombrie 2009.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.1832/06.10.2009);

· avizul favorabil al Comisiei juridice, de disciplină şi imunităţi (Pl-x 446/20.10.2009);

· punctul de vedere negativ al Guvernului (nr.2615/13.10.2009)


Propunerea legislativă are ca obiect de reglementare înfiinţarea comunei Remuş, prin reorganizarea comunei Frăteşti, jud. Giurgiu.


 Propunerea legislativă face parte din categoria legilor organice, conform art. 73 alin.(3), lit.o) din Constituţia României, republicată.
La lucrările comisiei au fost prezenţi 29 deputaţi, din totalul de 32 membri ai comisiei.
La dezbaterile care au avut loc în şedinţa comisiei din 3 noiembrie 2009 au participat, în conformitate cu prevederile art.54 şi 55 din Regulamentul Camerei Deputaţilor, republicat, în calitate de invitată, doamna Irina Alexe – secretar de stat din partea Ministerului Administraţiei şi Internelor, iar din partea iniţiatorilor, domnii Bogdan Cantaragiu şi Victor Boiangiu - deputaţi din partea Grupului parlamentar PD-L.

Raportul comisiei a fost adoptat cu unanimitate de voturi.

În urma examinării intervenţiei legislative şi a opiniilor exprimate de către membrii Comisiei, s-a hotărât, cu unanimitate de voturi, să se supună plenului Camerei Deputaţilor, aprobarea  propunerii legislative privind înfiinţarea comunei Remuş, prin reorganizarea comunei Frăteşti, jud. Giurgiu, în forma prezentată.

Camera Deputaţilor este primă Cameră sesizată potrivit prevederilor art.75  alin.(1) din Constituţia României, republicată şi ale art.92 alin.(8) pct.2 din Regulamentul Camerei Deputaţilor, republicat. 

	PREŞEDINTE,
	SECRETAR,

	Sulfina BARBU
	Mihai Cristian APOSTOLACHE


Întocmit,

Consilier
Sofia CHELARU

